བླ་མའི་བླ་ན་བླ་བྲེ་བྲེས།།བྱམས་པས་བྱད་བྱུར་བྱབས་པས་བྱེར།།བྲེ་ཡི་བྱེ་མས་བྲབས་པས་བྱང༌།།བྲན་གཡོག་བྱེས་བྱོན་བྱུག་པ་བྱིན།།བྱིས་པས་བྱ་རའི་བྱ་བ་བྱོས།།བྲམ་ཟེ་བྲག་རིའི་བྱང་དུ་བྱོལ།།བྱ་བྱིའུ་བྱི་བ་བྱི་ལའི་བྱད།།བྱོལ་སོང་བྲང་འགྲོའི་བྲང་བྱིལ་བྱིལ།།བླ་གབ་བླ་གོས་བླུས་ཀྱང་བླ༑༑བླུན་པོ་འདམ་བྱིང་བློ་བློང་བློང༌།།བྲོ་ནད་ཐབས་བྲལ་བྲོ་བོར་བྲོས།།བྱན་མོའི་བྱི་བོར་རང་བྱན་ཆུད།།བྱག་མཁན་བྲོ་གར་བྱེ་བས་བྲེལ།།སོས་བླད་ཆུ་བླུད་ཟས་བྲིམས་བྲོད།།བྱ་ནའི་ཡོ་བྱད་བྱུར་བུར་བླུགས།།ད་བྱིད་རོ་བྲོ་བྲ་བའི་བྲུན།།དོང་བྲུབས་ཆུ་བྲུག་བྲུ་བ་ཚ།།གོས་བྱེར་བཙོ་བླག་གོས་ཀྱིས་བྱིབས།།བླ་ཚེ་བྱང་བུར་བ་བླ་བྱུགས།།ཁས་བླངས་བླ་ཐབས་ས་བླས་ཁྲེར།།བློ་བྲིད་བླ་དྭགས་ཡི་གེར་བྲིས།།སྤུ་བྱི་ཆ་བྱད་གཟི་བྱིན་བྲི།།བྱི་བཞིན་བྲ་ཉེར་བྲ་ཕྱེ་བྱོ།།བྱུག་རིས་བྱ་བའི་བྱེ་བྲག་ལ།།རྒྱལ་བློན་བློ་མིག་བདེ་བླག་བྱེད།།བླང་དོར་བློན་འདེབས་བླ་བོ་ལ།།རབ་བྱུང་སྐྲ་བྲེགས་རྣ་བ་བླགས།།ལྟོ་གོས་བྲེང་བྲེང་བྱ་དགར་བྱིན།།སྨན་བླ་བྱང་ཆུབ་བླ་ན་མེད།།བྱིན་རླབས་བྱུ་རུ་བ་རྐྱང་ངོ༌།།དབྱེན་དང་དབྱེ་བྲལ་ཆོས་དབྱིངས་དབྱིབས།།དབྱེར་མེད་དབུ་མ་དབུང་དང་དབུས།།དབྱུ་གུ་དབྱིག་པ་དབྱུག་པ་དབྱུགས།།རྫིང་དབོལ་ཆུ་དབོ་སྐར་མའི་དབོ།།ཕྱིར་དབྱུང་སུན་དབྱུང་མཚོན་གྱིས་དབུག།དབུལ་པོས་དབུགས་དབྱུང་ནོར་མི་དབྲོག།ཚོན་དབྱི་དབྱིག་མོ་དབྱིག་དབྱིག་དབུར།།དབོན་པོས་དབྱངས་དབུལ་སྨ་མི་དབབ།།དབྱིག་གཉེན་དབུ་ལ་གདུགས་ཀྱང་དབུབ།།དབང་བསྐུར་བྱིན་དབབ་གཏན་ལ་དབབ།།ལུང་དབོག་ནོར་དབོག་དབེན་སར་དབྲལ།།དབང་ཕྱུག་དབང་ལྡན་དབང་ཐང་དབྱར།།དབང་པོ་དབྱིག་མང་དབྲལ་དབྱེས་ཆེ།།དཔའ་རླབས་དབུ་བ་སྐྱོན་གྱིས་དབགས།།དབྲེ་བཙོག་ཁ་དབྲི་ཞེ་སའི་དབའ།།དབལ་ནི་ཤ་ཉམས་རྩེ་དྲོད་ཏོག།ཞ་ཉེའི་དབྱར་འདབ་དས་འཕུལ་བའོ།།རབ་འབྱམས་འབྱམས་ཀླས་འབྱུང་བཞི་འབྲུག།འབྲལ་མེད་དང་འབྲེལ་འབྲས་བུ་འབྲུ།།འབྲིང་པོ་འདམ་འབྱིང་འབྲུམ་ནད་འབྱང༌།།འབྲོག་གི་འབྲི་འབྲོང་རུས་ཀྱི་འབྲོམ།།འབྱུང་འགྱུར་ཚེ་འབྱིད་འདྲེད་པའི་འབྱིད།།སྐྲ་འབལ་འབེལ་གཏམ་སྒོ་འབྱེ་འབྱེད།།འབྲས་ཆན་ལྕེས་འབྱོག་ཆང་འབྱོ་འབྱངས།།འབྲོམ་སྟོན་འབྱོན་དུས་འབྲོས་ཤིང་འབྲང༌།།འབྲུབ་ཁུང་ཁ་འབྱེད་འབྱོལ་ཞིང་འབྱེར།།མཚང་འབྲུའི་ཚིག་འབྱིན་ཚོན་འབྱུག་འབྱོངས།།ཁ་འབྲི་ཆུ་འབྲུབ་སྦྱར་བའི་འབྱར།།འབྱུང་པོའི་འབྱོར་པ་འས་འཕུལ་བའོ།།ཁྱི་རྦད་རྦབ་སྒྲིལ་ཁ་རྦད་ཆེ།།ནད་ཀྱི་སྐྱ་རྦབ་སྐྲ་རྦད་རྦོད།།རྦོད་མ་སྐྱེལ་སོགས་རར་བཏགས་བའོ།།ལྦུ་བ་ལྦ་བ་ལར་བཏགས་བའོ།།ནོར་སྦྱིན་གནོད་སྦྱིན་སྦྱིན་བདག་སྦྲོན།།སྦུན་པ་སྦངས་དང་སྦང་མས་སྦངས།།སྦུག་ཏུ་ནོར་སྦ་སྦས་སྦོས་སྦེད།།ཉིས་སྦྲག་སྦྲ་འབུབས་སྦྲེལ་ནས་སྦྱར།།སྦྲེས་ནས་སྦུར་མར་མེ་སྦར་སྦོར།།ཆུས་སྦྲུས་ཟས་སྦྲུས་ཕྱོགས་གཅིག་སྦོམས།།སྦྲུམ་མ་ལྟོ་སྦོས་སྲོག་ཆགས་སྦྲེ།།ཕྱག་སྦལ་གྲོག་སྦུར་སྦལ་པ་སྦྲུལ།།གྲོགས་སྦྲན་སྦུངས་སྐྱེད་སྦུད་པའི་སྦུབས།།སྦྱིག་མོར་སྦྱིག་ཅིང་སྦེ་ག་སྦྱོང༌།།སྦྱག་ཚེ་ལུས་སྦྲིད་སྦ་འཁར་སྦོམ།།ཤ་སྦྲང་སྦྲང་མ་སྦྲང་དང་སྦྲགས།།སྦེད་བྱེད་གསེར་སྦྲམ་ས་ལེ་སྦྲམ།།སྦྱོར་བ་སྦྱང་བྱ་སྦྱོང་བྱེད་སྦྱངས།།དགེ་སྦྱོང་གསོ་སྦྱོང་གཙང་སྦྲ་སྦྱོར།།འདོམས་ཀྱི་སྦ་བ་སར་བཏགས་བའོ།།